Perlawanan Akhir Piala Dunia FIFA 2010

Perlawanan Akhir Piala Dunia FIFA 2010 ialah sebuah perlawanan bola sepak yang berlangsung pada 11 Julai 2010 di Soccer City di Johannesburg, Afrika Selatan, untuk menentukan juara Piala Dunia FIFA 2010. Sepanyol menumpaskan Belanda 1–0 dengan jaringan hasil Andrés Iniesta empat minit sebelum tamat masa tambahan. Kedua-dua pasukan cuba merebut gelaran Piala Dunia FIFA pertama dalam sejarah. Belanda pernah tersungkur di perlawanan akhir kejohanan 1974 dan 1978, manakala prestasi terbaik Sepanyol sebelum ini adalah tempat keempat pada tahun 1950. Inilah perlawanan akhir kedua berturut-turut yang dibolot oleh pasukan Eropah, serta menandakan kali pertama sebuah pasukan Eropah merangkul piala di luar Eropah. Pengadil perlawanan adalah Howard Webb yang mewakili Persatuan Bola Sepak dari England.

Perjalanan ke perlawanan akhir

Perlawanan

Ringkasan 
Perlawanan Akhir diadakan pada 11 Julai 2010 di Soccer City, Johannesburg. Sepanyol menewaskan Belanda 1–0, hasil jaringan Andrés Iniesta dalam masa tambahan. Kemenangan ini mengurniakan gelaran Piala Dunia pertama buat Sepanyol.

Perlawanan ini terjejas oleh sebilangan besar layangan kad kuning yang memberati pasukan Belanda. Sebanyak 14 kad kuning dilayangkan, dan John Heitinga dari Belanda dibuang padang. Nigel de Jong turut menendang dada Xabi Alonso dengan tungku kasutnya pada separuh pertama, tetapi terlepas dengan kad kuning. 

Belanda lebih berpeluang memenangi perlawanan, terutama pada minit ke-60 apabila Arjen Robben dilepaskan oleh Wesley Sneijder untuk bersemuka sendirian dengan penjaga gawang Sepanyol, Iker Casillas, tetapi Casillas cemas-cemas menangkis tendangan itu dengan kaki terentang. Untuk Sepanyol pula, Sergio Ramos terlepas tandukan percuma dari tendangan sudut gara-gara terlepas perhatian. Ketika nampaknya berada di ambang tendangan penalti, Jesús Navas memecut ke arah kawasan lawan lalu memulakan hantar-menghantar bola sehingga Iniesta akhirnya memecah kebuntuan pada masa tambahan, dengan menjayakan separa sangga dari hantaran oleh Cesc Fabregas.

Joris Mathijsen dilayangkan kad kuning kerana membuat bantahan selepas jaringan, diiringi pemain Belanda lain yang mengecam Webb atas tindakan tersebut selepas perlawanan.

Butiran

Statistik 
Keseluruhan

 FIFA.com - Netherlands-Spain - Overview 
 FIFA.com - Match 64 - Final 11 July - Full time statistics

Rujukan 

Piala Dunia FIFA 2010
2010